text: 33-årig var død inden brand – politiet efterforsker som drab
  04 januar 2017 kl. 14.22
  Syd- og Sønderjyllands Politi efterforsker nu dødsbranden i Aabenraa som en drabssag.
  Efter obduktionen af den afdøde 33-årige mand fra Damms Teglgaard 20 i Aabenraa står det nu klart, at den indebrændte var død før branden opstod.
  Derfor efterforsker Syd- og Sønderjyllands Politi nu sagen som en drabssag.
  Politiet efterforsker drabssag #politidk https://t.co/i4qntccz6B
  Af hensyn til den videre efterforskning kan politiet endnu ikke oplyse noget om dødsårsag eller motiv.
  
  